Vyhodnotenie medzirezortného pripomienkového konania

Informácia o transpozičnom deficite a harmonograme jeho odstránenia 

Spôsob pripomienkového konania	 	
Počet vznesených pripomienok, z toho zásadných	26  / 0 	
Počet vyhodnotených pripomienok	24 	
		
Počet akceptovaných pripomienok, z toho zásadných	18  / 0 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	3  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	 	 	x 	 	
4 .	Úrad geodézie, kartografie a katastra Slovenskej republiky 	 	 	x 	 	
5 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
6 .	Úrad pre verejné obstarávanie 	1 (1o,0z) 	 	 	 	
7 .	Úrad priemyselného vlastníctva Slovenskej republiky 	1 (1o,0z) 	 	 	 	
8 .	Správa štátnych hmotných rezerv Slovenskej republiky 	 	 	x 	 	
9 .	Generálna prokuratúra Slovenskej republiky 	 	 	x 	 	
10 .	Protimonopolný úrad Slovenskej republiky 	 	 	x 	 	
11 .	Ministerstvo kultúry Slovenskej republiky 	 	 	x 	 	
12 .	Ministerstvo práce, sociálnych vecí a rodiny Slovenskej republiky 	 	 	x 	 	
13 .	Ústredie práce, sociálnych vecí a rodiny 	 	 	 	x 	
14 .	Centrum pre medzinárodnoprávnu ochranu detí a mládeže 	 	 	 	x 	
15 .	Národný bezpečnostný úrad 	 	 	x 	 	
16 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
17 .	Najvyšší kontrolný úrad Slovenskej republiky 	1 (1o,0z) 	 	 	 	
18 .	Národná banka Slovenska 	 	 	x 	 	
19 .	Európske spotrebiteľské centrum 	 	 	 	x 	
20 .	Ministerstvo hospodárstva Slovenskej republiky 	 	 	x 	 	
21 .	Ministerstvo životného prostredia Slovenskej republiky 	4 (4o,0z) 	 	 	 	
22 .	Ministerstvo zdravotníctva Slovenskej republiky 	7 (7o,0z) 	 	 	 	
23 .	Úrad vlády Slovenskej republiky 	 	 	 	x 	
24 .	Úrad jadrového dozoru Slovenskej republiky 	3 (3o,0z) 	 	 	 	
25 .	Ministerstvo dopravy, pôšt a telekomunikácií Slovenskej republiky 	1 (1o,0z) 	 	 	 	
26 .	Ministerstvo vnútra Slovenskej republiky 	 	 	x 	 	
27 .	Ministerstvo financií Slovenskej republiky 	1 (1o,0z) 	 	 	 	
28 .	Ministerstvo školstva Slovenskej republiky 	 	 	x 	 	
29 .	Ministerstvo spravodlivosti Slovenskej republiky 	2 (2o,0z) 	 	 	 	
30 .	Ministerstvo zahraničných vecí Slovenskej republiky 	4 (4o,0z) 	 	 	 	
31 .	Ministerstvo obrany Slovenskej republiky 	 	 	x 	 	
32 .	Úrad pre reguláciu sieťových odvetví 	 	 	x 	 	
33 .	Odbor vládnej agendy Úradu vlády 	1 (1o,0z) 	 	 	 	
	SPOLU	26 (26o,0z) 	0 (0o,0z) 	17 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚVO 	vlastnému materiálu, časti IV."Konania vedené voči Slovenskej republike" bodu 33. 
V bode 33. Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby: 
Dôvod začatia konania: vypustiť text "nesplnenie povinností vyplývajúcich zo smernice" a nahradiť ho textom "nesplnenie povinností vyplývajúcich zo smernice zo strany Ministerstva dopravy, pôšt a telekomunikácií SR pri obstarávaní právneho poradenstva v súvislosti 
s výstavbou diaľnice D1 a rýchlostnej cesty R1". 

Odôvodnenie: 
V danom prípade bolo verejným obstarávateľom Ministerstvo dopravy, pôšt a telekomunikácií SR, ktoré vypracovalo odborné stanovisko, ktorým reagovalo na formálne oznámenie Europskej komisie č. 2008/4043. Úrad pre verejné obstarávanie sa k začatiu konania voči Slovenskej republike zo strany Európskej komisie (formálne oznámenie č. 2008/4043) nevyjadroval a ani v danej veci nekonal.  	O 	A 	Dôvod začatia predmetného konania upresnený v súlade so znením pripomienky.  	
ÚPV SR 	Časť IV. Konania vedené voči Slovenskej republike bod 34. 
V súvislosti s transpozíciou smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok uvádzame, že možný nesúlad § 33a ods. 4 písm. e) zákona č. 140/1998 Z. z. o liekoch a zdravotníckych pomôckach bol odstránený prijatím zákona č. 489/2008 Z. z., ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Z. z. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov. Zákon č. 489/2008 Z. z. nadobudol, pokiaľ ide o úpravu ustanovenia § 33a ods. 4 písm. e), účinnosť dňa 21. decembra 2008, čím definitívne došlo k náležitej transpozícii smernice Rady 89/104/EHS. 	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. januáru 2009 neboli ukončené. Aj keď sa konanie začalo z dôvodu nenáležitej transpozície smernice do vnútroštátneho právneho poriadku a medzičasom došlo k novelizácii dotknutých vnútroštátnych ustanovení a k ich následnej notifikácii Európskej komisii, nie je možné uvedené konanie z materiálu vypustiť, pretože nebolo oficiálne ukončené Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už táto informácia neobjaví. 
 	
MŽP SR 	Časť II - Nesplnené úlohy (tzv. „starý deficit“) 
bod 2 
„Stav legislatívneho procesu“ navrhujeme upraviť takto: „Návrh novely zákona č. 364/2004 Z. z. o vodách bol v mesiaci február 2009 predložený na rokovanie Legislatívnej rady vlády SR, ktorá ho prerokuje dňa 3.3.2009.“. 
 	O 	A 	Stav legislatívneho procesu aktualizovaný v zmysle pripomienky. 	
MŽP SR 	Časť III – Nesplnené úlohy (tzv. „nový deficit 
„Stav legislatívneho procesu“ navrhujeme upraviť takto: „Návrh novely zákona č. 223/2001 Z. z. o odpadoch bol 10. februára 2009 schválený v Legislatívnej rade vlády SR.“. 	O 	A 	V bode 1 časti III bol aktualizovaný stav legislatívneho procesu ohľadne zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov. 	
MŽP SR 	Časť III – Nesplnené úlohy (tzv. „nový deficit“) 
bod 4 
v časti „Opatrenia na odstránenie deficitu“ navrhujeme s ohľadom na transpozíciu Smernice Európskeho parlamentu a Rady 2006/118/ES z 12. decembra 2006 o ochrane podzemných vôd pred znečistením a zhoršením kvality a navrhované znenie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov novely zákona vypustiť 
„ - prijatie a notifikovanie vyhlášky Ministerstva životného prostredia SR, ktorou sa mení a dopĺňa vyhláška Ministerstva životného prostredia SR č. 221/2005 Z. z., ktorou sa ustanovujú podrobnosti o zisťovaní výskytu a hodnotení stavu povrchových vôd a podzemných vôd, o ich monitorovaní, vedení evidencie o vodách a o vodnej bilancii, 
- prijatie a notifikovanie vyhlášky Ministerstva životného prostredia SR, ktorou sa mení a dopĺňa vyhláška Ministerstva životného prostredia SR č. 100/2005 Z. z., ktorou sa ustanovujú podrobnosti o zaobchádzaní s nebezpečnými látkami, o náležitostiach havarijného plánu a o postupe pri riešení mimoriadneho zhoršenia vôd,“ 
a doplniť tento text: 
„ - prijatie a notifikovanie nariadenia vlády SR, ktorým sa ustanovujú kritériá hodnotenia kvantitatívneho stavu útvarov podzemných vôd a klasifikácia kvantitatívneho stavu útvaru podzemných vôd, 
- prijatie a notifikovanie vyhlášky Ministerstva životného prostredia SR, ktorou sa určujú významné a trvalo vzostupné trendy koncentrácií znečisťujúcich látok v podzemných vodách a postupy na ich zvrátenie, 
- prijatie a notifikovanie vyhlášky Ministerstva životného prostredia SR, ktorou sa určujú hodnoty prahových hodnôt, postup ich stanovenia a zoznam útvarov podzemných vôd.“. 
 	O 	A 	Opatrenia potrebné na odstránenia deficitu k smernici 2006/118/ES upravené podľa pripomienky. 	
MŽP SR 	Časť III – Nesplnené úlohy (tzv. „nový deficit“) 
bod 9 
„Stav legislatívneho procesu“ navrhujeme upraviť takto: „Návrh novely zákona č. 223/2001 Z. z. o odpadoch bol 10. februára 2009 schválený v Legislatívnej rade vlády SR.“ 	O 	A 	Stav legislatívneho procesu aktualizovaný. Materiál bude predmetom rokovania vlády SR 25. februára 2009. 	
MZ SR 	K časti IV. bodu 34. 
Prvú smernicu Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok preberá zákon č. 489/2008 Z. z. ktorým sa mení a dopĺňa zákon č. 140/1998 Z.z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z.z. o reklame v znení neskorších predpisov a o zmene a doplnení niektorých zákonov. 	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. januáru 2009 neboli ukončené. Napriek tomu, že medzičasom došlo k prijatiu a notifikovaniu vnútroštátnych právnych predpisov k predmetnej smernici, nie je možné uvedené konanie z materiálu vypustiť, pretože nebolo oficiálne ukončené Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už táto informácia neobjaví. 
 	
MZ SR 	K časti IV. bodu 17. 
Smernicu Rady 93/42/EHS zo 14. júna 1993 o zdravotníckych pomôckach a smernicu Európskeho parlamentu a Rady 98/79/ES z 27. októbra 1998 o diagnostických zdravotných pomôckach in vitro prebral zákon č. 270/2007 Z. z. ktorým sa mení a dopĺňa zákon č. 140/1998 Z.z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z.z. o reklame v znení neskorších predpisov, nariadenie vlády SR č. 610/2007 Z. z., ktorým sa mení a dopĺňa nariadenie vlády Slovenskej republiky č. 569/2001 Z.z., ktorým sa ustanovujú podrobnosti o technických požiadavkách a postupoch posudzovania zhody diagnostických zdravotníckych pomôcok in vitro a zároveň zákon č. 489/2008 Z. z. 	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. januáru 2009 neboli ukončené. Napriek tomu, že medzičasom došlo k prijatiu a notifikovaniu vnútroštátnych právnych predpisov k predmetnej smernici, nie je možné uvedené konanie z materiálu vypustiť, pretože nebolo oficiálne ukončené Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už táto informácia neobjaví. 	
MZ SR 	K časti IV. bodu 13. 
Smernicu 2001/83/ES Európskeho parlamentu a Rady zo 6. novembra 2001, ktorou sa ustanovuje zákonník spoločenstva o humánnych liekoch prebral zákon č. 489/2008 Z. z. ktorým sa mení a dopĺňa zákon č. 140/1998 Z.z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z.z. o reklame v znení neskorších predpisov a o zmene a doplnení niektorých zákonov. 	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. januáru 2009 neboli ukončené. Napriek tomu, že medzičasom došlo k prijatiu a notifikovaniu vnútroštátnych právnych predpisov k predmetnej smernici, nie je možné uvedené konanie z materiálu vypustiť, pretože nebolo oficiálne ukončené Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už táto informácia neobjaví. 
 	
MZ SR 	K časti III. bodu 10. 
Smernica Komisie 2008/128/ES z 22. decembra 2008, ktorou sa stanovujú osobitné kritériá čistoty týkajúce sa farbív určených na používanie v potravinách bola prebratá do právneho poriadku výnosom Ministerstva pôdohospodárstva SR a Ministerstva zdravotníctva SR č. 04650/2008-OL, ktorým sa vydáva hlava Potravinového kódexu SR upravujúca prídavné látky v potravinách  	O 	N 	Zo znenia pripomienky nie je zrejmé, aká úprava sa navrhuje. V prípade, že obsah kodifikovaného znenia smernice je úplne transponovaný do vnútroštátneho poriadku, je potrebné notifikovať predpisy, prostredníctvom ktorých sa transpozícia uskutočnila. V tomto duchu je aj koncipovaná úloha k predmetnej smernici. 	
MZ SR 	K časti III. bodu 2. 
Prevzatie smernice Komisie 2006/86/ES z 24. októbra 2006, ktorou sa vykonáva smernica Európskeho parlamentu a Rady 2004/23/ES, pokiaľ ide o požiadavky na spätné sledovanie, oznamovanie závažných nežiaducich reakcií a udalostí a o určité technické požiadavky na kódovanie, spracovanie, konzervovanie, skladovanie a distribúciu ľudských tkanív a buniek je limitované nakoľko do dnešného dňa nebol pre Slovenskú republiku pridelený jedinečný európsky kód. Až do doby pridelenia jedinečného európskeho kódu nie je možné úlohu splniť. 
Ministerstvo zdravotníctva SR požiadalo listom predsedu vlády SR o odklad termínu splnenia úlohy. Predseda vlády SR odsúhlasil listom č. 5170/2008/KPV OSV zo dňa 23.6.2008 odklad splnenia úlohy do 31.3.2009. Ministerstvo zdravotníctva SR požiada predsedu vlády SR o odklad termínu splnenia úlohy na dobu neurčitú, až do doby pridelenia jedinečného európskeho kódu. 
Ministerstvo zdravotníctva SR prostredníctvom svojho odboru problematiku s Európskou komisiou konzultovalo a zistilo, že momentálne Komisia mešká s vydaním kódov pričom, Komisia si uvedomuje, že v súčasnosti nie je pre niektoré členské štáty možné článok 10 implementovať. 
 	O 	A 	K predmetnému bodu časti III. materiálu je doplnená informácia o objektívnej nemožnosti prebrať smernicu, vzhľadom na nepridelenie jedinečného európskeho kódu pre SR. 	
MZ SR 	K časti II. bodu 2. 
Smernica Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS bola transponovaná nariadením vlády SR č. 87/2008 Z. z. o požiadavkách na prírodné kúpaliská. 	O 	N 	Zo znenia pripomienky nie je zrejmé, aká úprava sa navrhuje. Pri notifikácii nariadenia vlády SR č. 87/2008 Z. z. k predmetnej smernici bola v notifikačnom formulári, zaslanom Ministerstvom zdravotníctva SR, vyhodnotená čiastočná transpozícia smernice. Okrem toho návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov preberá ustanovenia smernice 2006/7/ES. Novela zákona č. 364/2004 Z. z. je síce v gescii Ministerstva životného prostredia SR, ale Ministerstvo zdravotníctvo SR je tiež označené za "zodpovedného za prijatie opatrení", keďže ako gestor smernice musí podpísať a zaslať notifikačný formulár k smernici.  	
ÚJD SR 	K I. časti materiálu - str. 1 druhý odsek - prvá a druhá veta  
Navrhujeme za slová "...podľa článku 226 Zmluvy o ES..." vložiť slová "...resp. článku 141 Zmluvy o Euratom..." a za slová "...podľa článku 228 Zmluvy o ES..." vložiť slová "... resp. článku 143 Zmluvy o založení Euratom...". 
Odôvodnenie: obdobné ako k predošlým pripomienkam. 	O 	A 	Text doplnený v zmysle pripomienky. 	
ÚJD SR 	K I. časti materiálu - prvý odsek - štvrtá a piata veta 
Navrhujeme v štvrtej vete za slová "...podľa článku 249 Zmluvy o ES..." vložiť slová "....resp. článku 161 Zmluvy o založení Euratom..." a v piatej vete vložiť za slová "...podľa článku 226 Zmluvy o ES..." slová "....podľa článku 141 Zmluvy o založení Euratom...". 
Odôvodnenie: Obdobné ako k ostatným pripomienkam - existencia Zmluvy o založení Euratom a prijímanie smerníc Euratom, ktoré sú súčasťou spracovávaného prehľadu transpozičného deficitu, hoci v uvedenom prehľade nefigurujú v rámci nesplnených úloh, lebo tieto úlohy boli príslušnými rezortmi splnené. 	O 	A 	Text doplnený v zmysle pripomienky. 	
ÚJD SR 	K I. časti materiálu na str. 1 prvý odsek, prvá veta - 
Navrhujeme za slová "Článok 10 Zmluvy o založení Európskeho spoločenstva..." vložiť slová "... resp. článok 192 Zmluvy o založení Európskeho spoločenstva pre atómovú energiu...". 
Odôvodnenie: Uvedený prehľad transpozičného deficitu skúma aj deficit v oblasti smerníc prijímaných podľa Zmluvy o založení Európskeho spoločenstva pre atómovú energiu, preto nevidíme dôvod neuvádzať aj túto základnú zmluvu, ktorá má neobmedzenú platnosť a ustanovuje obdobne povinnosti členským štátom vo vzťahu k preberaniu právnych aktov Spoločenstva Euratom.  	O 	A 	Text doplnený v zmysle pripomienky. 	
MDPT SR 	celému materiálu. Pripomienky sú uvedené v prílohe k listu ministra so stanoviskom MDPT SR a k úlohám patriacim do gestorstva rezortu dopravy, pôšt a telekomunikácií 
Príloha k listu č. 02642/2009– SSZMV/z. 5782/M 

Pripomienky MDPT SR k materiálu „Informácia o transpozičnom deficite a harmonograme jeho odstránenia“ 

Pripomienky predkladáme k týmto častiam materiálu: 

K časti II materiálu – nesplnené úlohy, tzv. „starý deficit“ 

bod 3, str. 3, Smernica Európskeho parlamentu a Rady 2006/38/ES, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami 

Bez pripomienok. Ako informáciu uvádzame, že omeškanie procesu verejného obstarávania na poskytovateľa a prevádzkovateľa elektronického výberu mýta znamená aj omeškanie nariadenia vlády, ktorým sa mení a dopĺňa nariadenie vlády, ktorým sa ustanovuje výška sadzby mýta za užívanie vymedzených úsekov pozemných komunikácií. Toto stanovisko bolo oznámené Európskej komisii (EK) v odpovedi na porušenie Zmluvy o založení ES vzhľadom na stanovisko MDPT SR zo dňa 19. 9. 2008 k formálnemu oznámeniu Komisie k porušeniu č. 2008/615. Na základe oznámenia MZV SR priestupkové konanie k predmetnej smernici bolo Komisiou zastavené k termínu 27. 11. 2008. Návrh pripravovaného nariadenia vlády ihneď po schválení príslušnými orgánmi SR zašleme na konzultáciu s EK, najneskôr do konca roka 2009. 

K časti III materiálu – nesplnené úlohy, tzv. „nový deficit“ 

K bodu 3 na str. 5, bodu 5 na str. 6, bodu 7 na str. 7 a bodu 8 na str. 7 predkladáme pripomienku zásadného charakteru k správnemu názvu nariadenia citovaného u týchto smerníc: 

3. Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS 
5. Smernica Európskeho parlamentu a Rady 2006/137/ES z 18. decembra 2006, ktorou sa mení a dopĺňa smernica Rady 2006/87/ES, ktorou sa stanovujú technické požiadavky na plavidlá vnútrozemskej plavby 
7. Smernica Rady 2008/59/ES z 12. júna 2008, ktorou sa z dôvodu pristúpenia Bulharskej republiky a Rumunska upravuje smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby 
8. Smernica Komisie 2008/87/ES z 22. septembra 2008, ktorou sa mení a dopĺňa smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby 

Vo všetkých týchto bodoch žiadame opraviť nesprávne citovaný návrh nariadenia vlády SR. Správne má byť uvedený názov Návrh nariadenia vlády Slovenskej republiky o technickej spôsobilosti a prevádzkovej spôsobilosti plavidiel. 
Ďalej sú predmetné smernice transponované aj do vládneho návrhu zákona citovaného v materiáli. K uvedeným údajom dopĺňame informácie o aktuálnom stave legislatívneho procesu oboch návrhov právnych predpisov, do ktorých sa predmetné smernice transponujú: 
Návrh zákona bol na rokovaní NR SR prerokovaný v I. čítaní dňa 4. 2. 2009 a bol pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodársku politiku. K návrhu zákona bol určený ako gestorský Výbor Národnej rady Slovenskej republiky pre hospodársku politiku a boli stanovené lehoty na prerokovanie návrhu zákona v II. čítaní vo výboroch do 8. 4. 2009 a v gestorskom výbore do 14. 4. 2009. 
Návrh nariadenia vlády SR bol zaslaný na Úrad vlády SR so žiadosťou o prerokovanie dňa 29. 1. 2009. Na rokovanie vlády SR však bude zaradený až po prerokovaní vládneho návrhu zákona v II. čítaní. 
Vzhľadom na vyššie uvedené je pri obidvoch právnych predpisoch navrhnutá účinnosť od 1. 06. 2009. 

bod 6 str. 7, Smernica Komisie 2008/49/ES zo 16. apríla 2008, ktorou sa mení a dopĺňa príloha II k smernici Európskeho parlamentu a Rady 2004/36/ES, pokiaľ ide o kritériá na vykonávanie inšpekcií na odbavovacej ploche lietadiel používajúcich letiská Spoločenstva. 

Bez pripomienok. Ako informáciu uvádzame, že uvedená smernica bola transponovaná nariadením vlády SR č.530/2008 Z. z., ktorým sa mení a dopĺňa nariadenie vlády SR č.266/2006 Z. z. o bezpečnosti lietadiel tretích štátov používajúcich letiská na území Slovenskej republiky. Nariadenie vlády SR nadobudlo účinnosť 15. decembra 2008. Prevzatie smernice bolo oznámené ako čiastočné, lebo vydané nariadenie vlády SR neobsahovalo 2. bod Prílohy II Kvalifikácia inšpektorov vykonávajúcich kontrolu na ploche. Na odstránenie tohto transpozičného deficitu sa v zákone č.143/1998 Z. z. o civilnom letectve doplní splnomocňovacie ustanovenie na vydanie všeobecne záväzného právneho predpisu, ktorým sa zabezpečí súlad so smernicou. V súčasnosti prebieha komunikácia s Komisiou o uzavretí konania. 

K časti IV materiálu Konania voči Slovenskej republike 

bod 2 str. 9, Smernica Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov: 
- číslo konania: 2005/2386 

Bez pripomienok. Ako informáciu uvádzame, že dôvodom konania vedeného voči Slovenskej republike v štádiu rozhodnutia o podaní žaloby na ESD je nesprávna aplikácia článku 3 smernice (klasifikácia lodí plaviacich sa pod slovenskou vlajkou klasifikačnými spoločnosťami neuvedenými na zozname spoločností uznaných Spoločenstvom). Klasifikačnými spoločnosťami, ktoré nie sú uvedené na zozname uznaných spoločností Spoločenstva a ktoré bolido 31. decembra 2008 poverené Ministerstvom dopravy, pôšt a telekomunikácií Slovenskej republiky sú: : Turk Lloydu, Bulgarian register of Shipping a Phoenix Register of Shipping. 
Ministerstvo dopravy, pôšt a telekomunikácií Slovenskej republiky dňa 13. augusta 2008 pozastavilo týmto klasifikačným spoločnostiam schvaľovanie technickej dokumentácie námorných lodí, technický dozor počas stavby námorných lodí, vykonávanie pravidelných technických kontrol a vydávanie dokladov o technickej spôsobilosti námorných lodí plávajúcich pod vlajkou SR. 
Súčasne Ministerstvo dopravy, pôšt a telekomunikácií Slovenskej republiky dňa 13. augusta 2008 vyzvalo všetkých vlastníkov a prevádzkovateľov námorných lodí plávajúcich pod vlajkou Slovenskej republiky k zmene klasifikačnej spoločnosti na spoločnosť uvedenú v zozname uznaných Spoločenstvom v termíne najneskôr do 31.decembra 2008. V opačnom prípade bude takáto námorná loď k 1. januáru 2009 vymazaná z námorného alebo medzinárodného registra Slovenskej republiky. 
V súvislosti s uvedenými opatreniami bolo v priebehu decembra 2008 vymazaných z námorného registra ďalších 24 námorných lodí. 
Na základe odôvodneného stanoviska Európskej komisie a návrhom na podanie žaloby na Európsky súdny dvor č. 2005/2386 za nesprávnu aplikačnú prax článku 3 smernice 94/57/ES o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov vykonal námorný úrad SR zmenu a od 1. 1. 2009 využíva len služby klasifikačných spoločností uznaných Európskou komisiou. 

bod 14, str. 11, Smernica Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov: 
- formálne oznámenie k č. konania 2007/2104 

Bez pripomienok. Uvedená smernica 94/57/ES bola Slovenskou republikou transponovaná zákonom č. 97/2007 Z. z. ktorým sa mení a dopĺňa zákon č. 435/2000 Z. z. o námornej plavbe v znení zákona č. 581/2003 Z. z. (ďalej len „zákon“), z 9. februára 2007. 
Podľa § 4 ods.1 písm. c) zákona „môže ministerstvo poveriť aj inú klasifikačnú spoločnosť ako uznanú klasifikačnú spoločnosť, ak predloží Európskej komisii žiadosť o uznanie klasifikačnej spoločnosti s informáciami, ktoré preukazujú, že táto klasifikačná spoločnosť spĺňa kritériá vzťahujúce sa na uznané klasifikačné spoločnosti ustanovené v prílohe k smernici Rady 94/57/EHS z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov v platnom znení a Európska komisia rozhodne o uznaní klasifikačnej spoločnosti.“ 
Uvedené stanovisko ku konaniu č. 2007/2104 bolo dňa 31. októbra 2008 zaslané listom č.115943/2008-SSZMV/z.50040/M na Ministerstvo zahraničných vecí SR. 

bod 28, str.13 materiálu, Smernica Komisie 2008/49/ES zo 16. apríla 2008, ktorou sa mení a dopĺňa príloha II k smernici Európskeho parlamentu a Rady 2004/36/ES, pokiaľ ide o kritériá na vykonávanie inšpekcií na odbavovacej ploche lietadiel používajúcich letiská Spoločenstva. 
- formálne oznámenie k č. konania 2008/0814 

Bez pripomienok. Informácia o súčasnom stave v tomto konaní je uvedená vyššie (v bode 6, časť III – nesplnené úlohy) tejto prílohy. 

bod 29, str. 14 Smernica Rady 91/440/EHS z 29. júla 1991 o rozvoji železníc Spoločenstva a Smernica Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii. 
- formálne oznámenie k č. konania 2008/2109 
Bez pripomienok. Transpozícia Smernice 91/440/EHS je riešená v Návrhu zákona o dráhach a o zmene a doplnení niektorých zákonov, ktorý je v súčasnosti predmetom medzirezortného pripomienkového konania s návrhom účinnosti od 1. septembra 2009. 

body 35 a 36, str. 15 sa týkajú smerníc: 
35. Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS 
- formálne oznámenie k č. konania 2009/0116 

36. Smernica Komisie 2008/87/ES z 22. septembra 2008, ktorou sa mení a dopĺňa smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby 
- formálne oznámenie k č. konania 2009/0117 

Bez pripomienok. K formálnym oznámeniam v súčasnosti pripravuje zodpovedný útvar MDPT SR stanovisko, ktoré bude prostredníctvom MZV SR predložené EK v termíne do 30. 3. 2009. 

 	O 	A 	Názov nariadenia vlády SR transponujúceho smernice 2006/87/ES, 2006/137/ES, 2008/59/ES a 2008/87/ES upravený v zmysle pripomienky. 
Stav legislatívneho procesu v prípade zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov, aktualizovaný v zmysle pripomienky. 	
MF SR 	k časti II. Nesplnené úlohy , bod 5 
k transpozícii smernice Rady 2008/55/ES, kde v rámci úplného prebratia smernice MF SR vypracovalo a zaslalo návrh zákona o medzinárodnej pomoci pri vymáhaní niektorých finančných pohľadávok ministerstvu pôdohospodárstva, ktoré predmetný návrh zákona doplní o úpravy týkajúce sa medzinárodnej pomoci pri vymáhaní pohľadávok v rámci jeho pôsobnosti. Návrh zákona bude predložený na rokovanie vlády SR v mesiaci júl 2009. Predpokladaná účinnosť zákona je 1. november 2009. 

 	O 	A 	Stav legislatívneho procesu aktualizovaný v zmysle pripomienky. 	
MS SR 	K bodom 7., 8., a 10. - Smernica Rady 2000/43/ES z 29. júna 2000, Smernica Rady 2000/78/ES z 27. novembra 2000, a Smernica Európskeho parlamentu a Rady 2002/73/ES 
Gestorom smernice Rady č. 2000/43/ES z 29. júna 2000 je Úrad vlády Slovenskej republiky, gestorom smernice Rady č. 2000/78/ES z 27. novembra 2000 a smernice 2002/73/ES je Ministerstvo práce, sociálnych vecí a rodiny Slovenskej republiky. Požiadavky citovaných smerníc boli premietnuté okrem iného do novely zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov vykonanej zákonom č. 85/2008 Z. z. Predkladateľom novely bol podpredseda vlády Slovenskej republiky pre vedomostnú spoločnosť, európske záležitosti, ľudské práva a menšiny. Zákonom vymedzené úlohy v oblasti ľudských práv a základných slobôd plní v zmysle zákona č. 308/1993 Z. z. o zriadení Slovenského národného strediska pre ľudské práva v znení neskorších predpisov nezávislá právnická osoba - Slovenské národné stredisko pre ľudské práva. Uznesením vlády Slovenskej republiky č. 862 z 11. októbra 2008 bol schválený návrh na zriadenie poradného orgánu vlády Slovenskej republiky a to Rady vlády Slovenskej republiky pre rodovú rovnosť, ktorej predsedníčkou je ministerka práce, sociálnych vecí a rodiny Slovenskej republiky a podpredsedom podpredseda vlády pre vedomostnú spoločnosť, európske záležitosti, ľudské práva a menšiny. Medzi členov Rady vlády Slovenskej republiky pre rodovú rovnosť patrí aj štátna tajomníčka Ministerstva spravodlivosti Slovenskej republiky. 

Z hľadiska vecnej pôsobnosti nášho odboru dopĺňame nasledovné informácie: 

Národná rada Slovenskej republiky schválila na svojej schôdzi dňa 23. septembra 2008 vládny návrh zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov – tzv. veľkú novelu Občianskeho súdneho poriadku (zákon č. 384/2008 Z. z.) s účinnosťou od 15. októbra 2008. Jej obsahom sú okrem iného tiež zmeny, ktoré reagujú na zákon č. 365/2004 Z. z. v znení neskorších predpisov a tzv. antidiskriminačné smernice. 
Zákon č. 384/2008 Z. z. rozšíril v ustanovení § 93 ods. 2 Občianskeho súdneho poriadku okruh vedľajších účastníkov konania aj na osoby, ktoré majú iný dôležitý záujem na výsledku konania. Ratio legis úpravy je umožniť širšiu ochranu tým osobám, na ochranu ktorých sú zriaďované rôzne právnické osoby najmä združenia. Zmena súvisí tiež s transpozíciou rôznych smerníc určených na ochranu spotrebiteľa, osôb, vo vzťahu ku ktorým bola porušená zásada rovnakého zaobchádzania a pod. Cieľom úpravy bolo rozšíriť ochranu práv na prípady, na ochrane ktorých existuje dôležitý verejný záujem, v ktorých by bolo ale zároveň veľmi problematické zo strany subjektov - ktoré majú vzhľadom na svoje zameranie alebo predmet činnosti záujem na ochrane tohto verejného záujmu - vstupovať do konaní (najmä na strane navrhovateľa) ako vedľajší účastníci. Dôvodom je okolnosť, že v danej situácií by bolo takmer nemožné preukázať právny záujem na výsledku. V praxi ide hlavne o právnické osoby v postavení mimovládnych organizácií zameraných na ochranu jednotlivcov a skupín pred diskrimináciou, o združenia na ochranu spotrebiteľov a podobne. 
V § 93 odsek 2 znie: „(2) Ako vedľajší účastník sa môže popri navrhovateľovi alebo odporcovi zúčastniť konania aj právnická osoba, ktorej predmetom činnosti je ochrana práv podľa osobitného predpisu.10a)“. 

Poznámka pod čiarou k odkazu 10a znie: 
„10a) Napríklad zákon č. 513/1991 Zb. Obchodný zákonník v znení neskorších predpisov, zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, zákon č. 350/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.“. 

V článku VII zákona č. 384/2008 Z. z. sa vykonala novela zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. Za § 9 sa doplnil § 9a v tomto znení: „Ak by porušením zásady rovnakého zaobchádzania mohli byť dotknuté práva, právom chránené záujmy alebo slobody väčšieho alebo neurčitého počtu osôb alebo ak by takýmto porušením mohol byť vážne ohrozený verejný záujem, patrí právo domáhať sa ochrany práva na rovnaké zaobchádzanie aj právnickej osobe podľa § 10 ods. 1. Táto osoba sa môže domáhať, aby ten, kto nedodržal zásadu rovnakého zaobchádzania, upustil od svojho konania, a ak je to možné, napravil protiprávny stav.“. 
Zámerom citovaného ustanovenia je zefektívniť ochranu Ústavou Slovenskej republiky garantovaného práva na rovnosť a práva na rovnaké zaobchádzanie zakotveného v slovenskej antidiskriminačnej legislatíve (napr. zákon 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou v znení neskorších predpisov, zákon č. 311/2001 zákonník práce v znení neskorších predpisov)a v európskych antidiskriminačných smerniciach vrátane smernice 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní a smernice č. 2000/43/ES z 29. júna 2000. Ustanovenie je zároveň súčasťou legislatívnych opatrení, ktoré vláda Slovenskej republiky v uplynulom období realizovala a realizuje na účely efektívnejšej transpozície európskych antidiskriminačných smerníc, a tiež na účely efektívnejšieho a reálnejšieho zabezpečenia Ústavou Slovenskej republiky garantovaného práva na rovnosť. Podľa antidiskriminačných smerníc Európskych spoločenstiev sú členské štáty povinné zabezpečiť, aby v rámci ich jurisdikcií nedochádzalo k diskriminácii (porov. napr. čl. 2 ods. 1 Smernice 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní). 
Zákonom č. 465/2008 Z. z., ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike, boli v článku 13 vykonané s účinnosťou od 1. januára 2009 zmeny v zákone Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov. V sadzobníku súdnych poplatkov sa v položke 7d zaviedla osobitná sadzba pre spoplatňovanie návrhov na začatie konania vo veciach súvisiacich s porušením zásady rovnakého zaobchádzania podľa zákona č. 365/2004 Z. z. v znení neskorších predpisov. Dôvodom bola skutočnosť, že v dovtedajšej právnej úprave nebola upravená osobitná sadzba pre spomenuté návrhy, preto sa spoplatňovali 6-percentou sadzbou podľa položky 1 písmena a) sadzobníka súdnych poplatkov, ak si žalobca uplatňoval náhradu nemajetkovej ujmy, inak paušálnou sadzbou 3000 Sk. Ak bola základom pre výpočet šesťpercentnej sadzby výška požadovanej náhrady nemajetkovej ujmy v peniazoch, bolo otázne, či si žalobca uplatní primeranú náhradu za utrpenú ujmu, ktorá by bola zároveň odstrašujúcim príkladom pre ďalšie subjekty potenciálne porušujúce zásadu rovnakého zaobchádzania, z dôvodu že si nemôže dovoliť v „prvej“ fáze zaplatiť poplatok vychádzajúci z požadovanej sumy (náhrady ujmy). Diskriminované osoby často predstavujú sociálne a ekonomicky najzraniteľnejšie spoločenské skupiny a vysoký súdny poplatok pre ne v niektorých prípadoch mohol predstavovať reálnu bariéru ochrany ich práva na rovnosť a na ochranu pred diskrimináciou. Podľa novej položky 7d sadzobníka súdnych poplatkov je súdny poplatok: 

„a) Z návrhu na začatie konania vo veciach súvisiacich s porušením zásady rovnakého zaobchádzania podľa osobitného zákona, 2) bez návrhu na náhradu nemajetkovej ujmy v peniazoch 66 eur, 
b) z návrhu na začatie konania vo veciach súvisiacich s porušením zásady rovnakého zaobchádzania podľa osobitného zákona2) s náhradou nemajetkovej ujmy 66 eur a 3 % z výšky uplatnenej nemajetkovej ujmy.". 

Poznámka pod čiarou k odkazu 2 znie: 
"2) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.". 

Úprava bola reakciou aj na požiadavky obsiahnuté v antidiskriminačných smerniciach, ktoré zakotvujú povinnosť členských štátov Európskej únie zabezpečiť, aby súdne konania na vymáhanie povinností podľa jednotlivých antidiskriminačných smerníc boli dostupné pre všetky osoby, ktoré sa cítia poškodené z dôvodu, že sa voči nim neuplatnila zásada rovnakého zaobchádzania (porov. napríklad čl. 9 ods. 1 smernice 2000/78, čl. 8 ods. 1 smernice 2004/113/ES, čl. 6 ods. 1 smernice 2002/73/ES, ktorou sa novelizuje smernica 76/207/EHS). Členské štáty sú preto povinné do svojich vnútroštátnych právnych systémov zaviesť také opatrenia, ktoré sú potrebné na zabezpečenie skutočnej a účinnej nápravy za ujmu alebo škodu, ktorú utrpela dotknutá osoba ako výsledok diskriminácie, a to spôsobom, ktorý je odstrašujúci a primeraný k spôsobenej ujme (napríklad čl. 17 smernice 2000/78/ES, čl. 8 ods. 2 smernice 2004/113/ES, čl. 6 ods. 2 smernice 2002/73/ES, ktorou sa novelizuje smernica 76/207/EHS). 

 	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. januáru 2009 neboli ukončené. Uvedené konania nie je možné z materiálu vypustiť, pokiaľ nedôjde k ich oficiálnemu ukončeniu Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už predmetné informácie neobjavia. 	
MS SR 	K bodu 6. - Smernica rady 89/48/EHS z 21. decembra 1988 
Ministerstvo spravodlivosti Slovenskej republiky predložilo na rokovanie vlády Slovenskej republiky v súlade s Plánom legislatívnych úloh vlády SR na rok 2003 návrh zákona o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Zákon bol schválený pod č. 586/2003 Z. z. 

Podľa článkov 45, 47, 56 a 69 Európskej dohody o pridružení sa Slovenská republika zaviazala zabezpečiť postupnú zlučiteľnosť jej legislatívnych úprav s predpismi Európskych spoločenstiev a podniknúť nevyhnutné kroky na vzájomné uznávanie kvalifikácie a umožnenie poskytovať služby zahraničnými subjektami na svojom území. Vzhľadom na uvedené sa nebudú zo strany Slovenskej republiky prijímať neprimerané opatrenia s ochranárskym zameraním, ktoré by priamo alebo nepriamo diskriminovali etablujúcich sa občanov Spoločenstva na území Slovenskej republiky. 

Zákonom č. 586/2003 Z. z. sa implementujú nasledovné akty komunitárneho práva : 

• Smernica Rady č.77/249/EHS z 22.marca 1977 o uľahčení efektívneho výkonu slobody právnikov poskytovať služby, 
• Smernica Rady 89/48/EHS z 21.decembra 1988 o všeobecnom systéme uznávania vysokoškolských diplomov udelených na základe ukončenia odborného vzdelenia v trvaní aspoň troch rokov, 
• Smernica Rady a EU parlamentu č. 98/5 zo 16.februára 1998 o umožnení výkonu advokátskeho povolania na trvalom základe v inom členskom štáte ako tom, v ktorom bola získaná kvalifikácia. 
Do uvedenej problematiky patrí aj rozsudok Európskeho súdneho dvora č. 427/85. 

Týmto zákonom sa čiastočne transponuje Smernica Rady 89/48/EHS z 21. decembra 1988 o všeobecnom systéme uznávania vysokoškolských diplomov udelených na základe ukončenia odborného vzdelania v trvaní aspoň troch rokov (Úradný vestník Európskych spoločenstiev, L 019, uverejnená dňa 24.1.1989, s. 0016 - 0023). 

 	O 	A 	Časť IV materiálu obsahuje úplný výpočet všetkých konaní, ktoré Európska komisia začala voči Slovenskej republike podľa čl. 226 Zmluvy o založení Európskeho spoločenstva a ktoré k 31. januáru 2009 neboli ukončené. Uvedené konanie nie je možné z materiálu vypustiť, pokiaľ nedôjde k jeho oficiálnemu ukončeniu Európskou komisiou. Ak k takémuto aktu zo strany Európskej komisie dôjde, v nasledujúcom materiáli „Informácia o transpozičnom deficite“ sa už táto informácia neobjaví. 	
MZV SR 	k vlastnému materiálu, časti IV. nazvanej „Konania vedené voči Slovenskej republike“ 
v bode 7 (Smernica Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod) odporúčame v súlade s Uznesením vlády SR č. 962/2001 uviesť ako gestora „Ministerstvo práce, sociálnych vecí a rodiny SR“ namiesto „Úrad vlády SR“; ďalej odporúčame ako spolugestorov uviesť: „Ministerstvo spravodlivosti SR, Ministerstvo vnútra SR, Ministerstvo obrany SR, Ministerstvo školstva SR, Ministerstvo dopravy, pôšt a telekomunikácií SR, Ministerstvo financií SR, Najvyšší kontrolný úrad a Úrad vlády SR“ namiesto „Ministerstvo spravodlivosti SR, Ministerstvo vnútra SR, Ministerstvo práce, sociálnych vecí a rodiny SR, Ministerstvo obrany SR“; 	O 	ČA 	Gestorstvo a spolugestorstvo k smernici 2000/43/ES vychádza z určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody vyplývajúcim z uznesenia vlády SR č. 983/2003. Gestorstvo bolo schválené opätovne v súlade s požiadavkami aplikačnej praxe a zákonom č. 575/2001 Z. z. o organizácii činnosti vlády a organizácii ústrednej štátnej správy. Došlo k doplneniu chýbajúcich rezortov.  	
MZV SR 	k vlastnému materiálu, časti IV. nazvanej „Konania vedené voči Slovenskej republike“ 
v bode 8 (Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní) odporúčame v súlade s Uznesením vlády SR č. 962/2001 ako spolugestorov uviesť: „Ministerstvo vnútra SR, Ministerstvo financií SR, Ministerstvo spravodlivosti SR, Úrad vlády SR, Ministerstvo životného prostredia SR, Ministerstvo zdravotníctva SR a Ministerstvo hospodárstva SR“; 	O 	ČA 	Gestorstvo a spolugestorstvo k smernici 2000/78/ES vychádza z určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody vyplývajúcim z uznesenia vlády SR č. 983/2003. Gestorstvo bolo schválené opätovne v súlade s požiadavkami aplikačnej praxe a zákonom č. 575/2001 Z. z. o organizácii činnosti vlády a organizácii ústrednej štátnej správy. Došlo k doplneniu chýbajúcich rezortov.  	
MZV SR 	k vlastnému materiálu, časti IV. nazvanej „Konania vedené voči Slovenskej republike“ 
v bode 22 (Smernica Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS) odporúčame v súlade s Uznesením vlády SR č. 819/2006 vypustiť „Ministerstvo životného prostredia SR“ ako spolugestora 	O 	N 	Spolugestorstvo Ministerstva životného prostredia SR je uvedené v súlade s postupom stanoveným príslušným materiálom týkajúcim sa gestorstva smerníc, podľa ktorého je možné gestorstvo upraviť vzájomnou dohodou dotknutých rezortov. V tomto prípade došlo k dohode medzi gestorom - Ministerstvom zdravotníctva SR a Ministerstvom životného prostredia SR ohľadne rozšírenia zodpovednosti za prebratie a náležitú aplikáciu smernice aj na Ministerstvo životného prostredia SR.  	
MZV SR 	k vlastnému materiálu, časti IV. nazvanej „Konania vedené voči Slovenskej republike“ 
bod 26 (Smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov) odporúčame zo zoznamu prebiehajúcich konaní vypustiť. 	O 	A 	Predmetné konanie vypustené v súlade s pripomienkou zo zoznamu. 	
OVA 	m. č. 2078-1/2009-SVL OTP 
Stanovisko odboru vládnej agendy ÚV SR k „Informácii o transpozičnom deficite a harmonograme jeho odstránenia“ (č. m. 2078-1/2009-SVL OTP) 

Z hľadiska technických a jazykových úprav uplatňujeme k materiálu tieto pripomienky: 

I. Predkladacia správa: 
ods. 2, 11. r.: medzi slová „práva súvisiacich“ vložiť čiarku 

II. Komuniké: 
1. r.: „materiálu“ nahradiť „materiál“ 
2. r.: „informácia“ nahradiť „Informácia“ 
za „odstránenia“ vložiť bodku 

III. Materiál: 
str. 1, I., ods. 1, 4. r.: „spoločenstva“ nahradiť „Spoločenstva“ 
ods. 2, 3. r.: „vytýkané“ nahradiť „vytýkané“ 
ods. 3, 2. r.: medzi slovami „obsiahnutý, je“ vynechať čiarku 
str. 2, ods. 1, 6. r.: medzi slovami „splnených, alebo“ vynechať čiarku 
8. r.: medzi slová „nezačal alebo“ vložiť čiarku 
1., 19. r.: „proces začal“ nahradiť „proces sa začal“ 
str. 3, 13. r.: „viď“ nahradiť „pozri“ – aj vo všetkých ďalších prípadoch 
3., 14. r.: „ešte nezačal“ nahradiť „ešte sa nezačal“ – aj vo všetkých ďalších 
prípadoch 
str. 4, III., ods. 1, 2. r.: za „SR“ vložiť čiarku. 

 	O 	ČA 	Časť pripomienok akceptovaná a text upravený.